ועדת החוקה, חוק ומשפט, כנסת 15, פרוטוקול מספר 95, 2000-02-28 11:00

אמנון רובינשטיין: רבותי, אני פותח את ישיבת ועדת החוקה, חוק ומשפט.

אמנון רובינשטיין: הנושא שלנו על סדר-היום זו הצעת חוק של אופיר פינס-פז שעברה בקריאה ראשונה: הצעת חוק איסור שימוש בקמיעות בבחירות (תיקוני חקיקה), התש"ס-2000.

אופיר פינס-פז: גם טומי לפיד וגם אני, וגם אברהם רביץ ואחרים, ניסחנו את הצעת החוק.

אופיר פינס-פז: בין הקריאה הטרומית לקריאה הראשונה שינינו את הצעת החוק.

אופיר פינס-פז: זה בדרך כלל לא מקובל.

אופיר פינס-פז: בדרך כלל את השינויים מבצעים בין קריאה ראשונה לקריאה השנייה והשלישית, אבל אנחנו הקדמנו את המאוחר, והגענו להסכמה נדירה בוועדה, כולל על דעת נציגי ש"ס ויהדות התורה, על נוסח מוסכם שטומי לפיד הציע.

אופיר פינס-פז: זאת הסיבה מדוע חברי הכנסת הדתיים לא בישיבה, כי מבחינתם העניין הוסכם, למרות שבמליאה, אני מוכרח להדגיש, נציגי ש"ס בכל זאת הצביעו נגד בקריאה הראשונה, ונציגי יהדות התורה לא השתתפו בהצבעה.

אמנון רובינשטיין: למה סעיף 2 חל רק ברשויות מקומיות ולא בבחירות לכנסת?

סיגל קוגוט: סעיף 1 זה על הבחירות לכנסת, שרובו כבר קיים היום.

שלמה שהם: הרוב קיים בבחירות לכנסת, הוספנו רק קמיע, ובבחירות לרשויות המקומיות הוספנו הכול.

אופיר פינס-פז: אני מקווה שהצעת החוק תאושר לקריאה שנייה ושלישית ותעבור למליאה, ואנחנו נגיע למצב שלא יהיה יותר שימוש בקמיעות במערכות הבחירות, דבר שפגע מאוד קשה בדמוקרטיה הישראלית ובטוהר הבחירות.

אופיר פינס-פז: יכול להיות שזה יהיה מאוד אקטואלי כבר בזמן הקרוב, אם וכאשר יהיה משאל עם, משום שהחוק הזה יהיה תקף גם לענייני משאל עם.

אמנון רובינשטיין: לא כתוב פה.

סיגל קוגוט: חוק הבחירות מכיל משאל עם.

אמנון רובינשטיין: טומי לפיד, בבקשה.

יוסף לפיד: אפרופו מותה של עופרה חזה, זכרונה לברכה.

יוסף לפיד: האורגיה של הקמיעות שהתחולל ב"טיפול הנמרץ" היתה הוכחה כמה הנגע הזה פשט בציבור שלנו.

יוסף לפיד: שם הופיע "הרב רנטגן".

יוסף לפיד: אם היא היתה מבריאה, כל העיתונות היתה מלאה בכך ש"הרב רנטגן" הציל את חייה של עופרה חזה.

יוסף לפיד: הואיל והיא, לצערנו, מתה, אתה לא שומע על כך ש"הרב רנטגן" היה שם.

יוסף לפיד: זה חלק מתרבות פסולה, שאני שמח מאוד שהצעת החוק הזאת באה לקצץ בה, לפחות בחצר האחורית.

אמנון רובינשטיין: תודה רבה.

אמנון רובינשטיין: גברת אדרי, יש לך מה להעיר לגבי הנושא הזה?

אמנון רובינשטיין: – לא.

אמנון רובינשטיין: אנחנו עוברים להצבעה.

אמנון רובינשטיין: מי בעד העברת החוק לקריאה שנייה ושלישית?

אמנון רובינשטיין: בעד העברת הצעת החוק לקריאה שנייה ושלישית במליאה – 3 נגד – אין נמנעים – אין העברת הצעת חוק איסור שימוש בקמיעות בבחירות (תיקוני חקיקה), התש"ס-2000, של חבר הכנסת אופיר פינס, לקריאה שנייה ושלישית במליאה אושרה.

אמנון רובינשטיין: הישיבה נעולה.

אמנון רובינשטיין: תודה רבה.